Rygte: Apple snart klar med ny, billigere MacBook Air

MacBook Air er blevet overhalet af udviklingen og begynder at se grundigt bedaget ud. Ikke desto mindre er den en favorit blandt rigtigt mange – måske især fordi startprisen ligger på 8.799 kr. Sidste gang serien blev opdateret var tilbage i 2017 på WWDC (World Wide Developer Conference) i San Fransisco. Opdateringen var dog relativt begrænset og bestod af interne forbedringer på hukommelse og processorkraft. Men nu lader det altså til, at Apple vil tage serien helt nye steder hen.

Billigere og bedre

Det er den, i Apple kredse, velkendte analytiker Ming-Chi Kuo fra analysefirmaet KGI Securities, der er leveringsdygtig i rygterne. Hans historik er mere end almindeligt pålidelig, og han har stort set haft ret i alle forudsigelser omkring Apple de seneste mange år. Han er dog lidt sparsom med detaljerne – faktisk kommer han slet ikke med nogen. Han hævder dog, at den nye udgave vil dukke op i andet kvartal.

Forældet hardware

Den nuværende version af MacBook Air har 128GB eller 256GB hukommelse, fra 1.8GHz dual-core i5 processor, og 8GB RAM. Derudover har den den eneste “non-retina” skærm i hele Apples sortiment. Det er dog også den “feature”, der adskiller den fra MacBook, en nyere og tyndere model. Men om den kommende Air bliver opgraderet med en Retina skærm er der altså intet nyt om i rygterne fra Kuo.

Rygte: Apple snart klar med ny, billigere MacBook Air