Rygte: Apple arbejder på MacBooks med 5G

Snart kan Macbook’en blive den ultimative rejsemakker – MacBooks med 5G kan nemlig blive en realitet inden længe. Dermed kan man have den med overalt uden at skulle bekymre sig om at være på et lokalt WiFi netværk – sådan lyder det i hvert fald fra et nyt rygte.

Ifølge Mark Gurman fra Bloomberg, undersøger Apple nemlig muligheden for at integrere et 5G-modem i kommende MacBooks. Det kommer højest sandsynligt til at foregå på samme måde som med iPad’s, hvor de kan købes i en udgave med eller uden mobilnetværk, altså 5G.

MacBooks med 5G ser dog ikke ud til at være så langt ude i horisonten, eftersom Apple allerede arbejder på deres eget 5G-modem, som muligvis implementeres i den næste iPhone SE. 4. generation af iPhone SE antydes at blive lanceret i første kvartal 2025, muligvis i marts måned.

Læs også: Samsung klar med ny type foldbar telefon i 2026

Rygte: Apple arbejder på MacBooks med 5G